|  |  |
| --- | --- |
| **POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA**  **NACRTU PRIJEDLOGA ODLUKE O VISINI POREZNIH STOPA**  **GODIŠNJEG POREZA NA DOHODAK** | |
| RAZLOZI DONOŠENJA AKTA | Razlog donošenja **Odluke o visini poreznih stopa godišnjeg poreza na dohodak** sadržan je u odredbama Zakona o porezu na dohodak („Narodne novine“ broj 115/16, 106/18, 121/19, 32/20, 138/20, 151/22, 114/23 i 152/24).  Odlukom o visini poreznih stopa godišnjeg poreza na dohodak na području Općine Brinje („Županijski glasnik“ Ličko-senjske županije br. 31/23) utvrđene su visine poreznih stopa godišnjeg poreza na dohodak Općine Brinje te je navedena Odluka značajna za sve zaposlene, sve umirovljenike koji plaćaju porez na dohodak i za sve poslovne subjekte: tvrtke i obrte koji isplaćuju plaće svojim zaposlenicima. Navedenom Odlukom je niža porezna stopa tog poreza bila utvrđena u visini od 22 %, a viša porezna stopa u visini od 33 %.  Hrvatski sabor je dana 24. prosinca 2024. godine donio Zakon o izmjenama i dopunama Zakona o porezu na dohodak („Narodne novine“ broj 152/24) kojom su se u svrhu rasterećenja dohotka smanjile visine poreznih stopa, **tako da bi niža porezna stopa iznosila 20 %, dok bi viša porezna stopa iznosila 30 %.**  Ovo smanjenje poreznih stopa dodatno će doprinijeti rastu plaća i mirovina. |
| CILJEVI PROVOĐENJA SAVJETOVANJA | Cilj provođenja savjetovanja sa zainteresiranom javnošću je upoznavanje javnosti sa nacrtom prijedloga **Odluke o visini poreznih stopa godišnjeg poreza na dohodak** te prikupljanje mišljenja, primjedbi i prijedloga, kao i eventualno prihvaćanje zakonitih i stručno utemeljenih mišljenja, primjedbi i prijedloga. |
| ROK ZA PODNOŠENJE MIŠLJENJA, PRIMJEDBI I PRIJEDLOGA | Rok za podnošenje mišljenja, primjedbi i prijedloga je od 10. siječnja do 10. veljače 2025. godine. |
| ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA | Mišljenja, primjedbe i prijedlozi mogu se dostaviti poštom na adresu: Općina Brinje , Jedinstveni upravni odjel, Frankopanska 35, 53260 Brinje ili na e-mail adresu: ured-nacelnika@brinje.hr |
| Sukladno odredbama članka 11. Zakona o pravu na pristup informacijama („Narodne novine“, broj 25/13, 85/15, 69/22) izrađivač nacrta akta, nakon provedenog postupka savjetovanja sastavlja izvješće u kojem su sadržane prihvaćene ili neprihvaćene primjedbe i prijedlozi iz savjetovanja te ga objavljuje na službenoj stranici. | |